मैले स्कुलमै गएर क्लास लिएजसरी गर्दा हुने प्रस्ताव गरेँ । उनीहरुले त्यो झनै खतरनाक हुने र सेनाले घेरा हाले विद्यार्थीहरुको ज्यान जान सक्ने बताए । विद्यालय असुरक्षित हुँदा अपहरणको शैलीमा लगेर जंगलमा शिक्षा दिने अवस्था मेरो मनमा झनै डरलाग्दो गरी आयो । त्यसपछि म बिहान कोठाबाट स्कुल जाने बेलामा निस्कने र स्कुलबाट आएपछि कोठाबाहिर ननिस्कने अवस्थामा पुगेँ । मैले माओवादीको अपेक्षा पूरा गर्न नसक्ने निष्कर्षमा पुगेँ । पछि त्यो प्रस्ताव दोहोरिएर आएन ।
